În data de 14.03.2024, prin punctele de frontieră de la nivelul întregii ţări au efectuat formalitățile de control (atât pe sensul de intrare, cât şi pe cel de ieşire) peste 179.800 de persoane, cetățeni români și străini, şi aproximativ 56.400 de mijloace de transport.
Pe sensul de intrare în România au fost 85.760 de persoane, dintre care 7.318 de cetăţeni ucraineni. Astfel, începând cu data de 10.02.2022 (perioadă pre-conflict), până la data de 14.03.2024, ora 24.00, la nivel naţional, au intrat în România 7.538.510 cetăţeni ucraineni.
În continuare, controlul de frontieră la intrarea în România prin punctele de trecere a frontierei se derulează cu operativitate, în conformitate cu prevederile legislației naționale și comunitare.
Informații privind situația punctelor de frontieră deschise traficului internaţional se regăsesc pe aplicaţia Trafic on-line care poate fi accesată la adresa http://www.politiadefrontiera.ro/traficonline/.
În ceea ce priveşte activităţile specifice, în ultimele 24 de ore, în zonele de competenţă - punctele de trecere şi "frontiera verde" - poliţiştii de frontieră au constatat:
- 41 de fapte ilegale (27 infracţiuni şi 14 contravenţii) săvârşite atât de cetăţeni români, cât şi străini;
- valoarea amenzilor contravenţionale aplicate se ridică la 15.410 lei;
- bunuri ridicate în vederea confiscării, în valoare de aproximativ 157.000 lei;
- nu s-a permis intrarea în ţară a 18 cetăţeni străini, care nu îndeplineau condiţiile prevăzute de lege şi, de asemenea, nu s-a permis ieşirea a 12 cetăţeni români din diferite motive legale.